ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
1 ก.พ. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้นเล็กน้อย โดยกลุ่มที่ปรับตัวขึ้นเด่นในช่วงเช้าคืออสังหาฯ ขณะที่มีแรงขาย TRUE เข้ามากดดัน อย่างไรก็ดี ตลาดโดยรวมยังทรงตัวอยู่ได้จากข่าวบวกในประเด็นการดำเนินนโยบายอัตราดอกเบี้ยติดลบของ BOJ ปิดตลาดเช้า SET เพิ่มขึ้น 0.64 จุด ปริมาณการซื้อขาย 2.1 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัวในภาคบ่าย เรามองว่าตลาดยังคงรอดูท่าทีราคาน้ำมันที่เริ่มมีแรงขายบริเวณ 33 ดอลลาร์/บาร์เรล ทำให้หุ้นกลุ่มพลังงานยังทรงตัว อย่างไรก็ดี เรามองดัชนีจะปรับตัวขึ้นไปทดสอบแนวต้าน 1,330 จุดในระยะกลาง โดยมองว่ากลุ่มอสังหาฯ จะนำตลาดปรับขึ้นจากแนวโน้มผลประกอบการ 4Q58 ที่โดดเด่น แนะนำเก็งกำไร AP SIRI และ PS
 
วิเคราะห์ทางเทคนิค
WIIK-W1
ราคาปิด 1.06 บาท
แนวรับ 1.04 บาท          
แนวต้าน 1.20 บาท
แนว cut loss หากราคามีแนวโน้มหลุด 2.50 บาท
กราฟ WIIK-W1 (week)  ดีดตัวขึ้นตามหุ้นแม่ที่กำลังฟอร์มตัวสัญญาณซื้อรอบใหญ่  และทำให้หุ้นลูกดีดตัวขึ้นในแนว U-Curve   และมี buy signal ใน Stoch เช่นกัน  คาดว่าราคาจะปรับตัวขึ้นทดสอบ 1.20 บาทไม่ยาก  แนะนำซื้อเก็งกำไร
 
เด็กแนว
STPI  ข่าวดีเริ่มปรากฏขึ้นเรื่อยๆ แล้วนะ สำหรับหุ้นตัวนี้ ล่าสุดประกาศประกาศรับงานเพิ่มเติมที่ออสเตรเลียอีก 3 พันล้านบาท ทำให้ backlog ในมือสูงขึ้นเป็น 1.1 หมื่นล้านบาท และกำลังรองานสำคัญที่เข้าประมูลอีก 3 หมื่นล้านบาท ล้วนเป็นงานที่บริษัทถนัด และเป็นทั้งลูกค้าเก่า หรือใหม่เข้ามา เด็กแนวเคยบอกว่าหุ้นตัวนี้แม้ในช่วงที่ผ่านมาหมดปัจจัยบวก
เนื่องจากมีการส่งมอบงานไปมาก จนเหลืองานในมือลดลง  แต่ราคาหุ้นก็ลงมากเช่นกัน  จนค่า PE เหลือเพียง 6 เท่าต่ำสุดในรอบ 6 ปี ทำให้น่าสนใจอย่างมาก อีกทั้งบริษัทเองก็ออกแผนซื้อหุ้นคืนจำนวน 10% เพื่อพยุงราคา    โบรกเกอร์ส่วนใหญ่ให้กำไรระดับ 2.3 พันล้านบาท หรือ EPS ราว 1.4 บาท
ซึ่งถ้าเรา conservative ที่ค่า PE เพียง 10 เท่า จะมีเป้าราคาขั้นต่ำคือ 14 บาทเข้าไปแล้ว  จัดว่าราคาหุ้นตอนนี้ bottom มากๆ อ่ะ อย่ารอให้ข่าวดีเกิดแล้วเข้าซื้อหุ้น  ให้ดูโอกาสที่ราคาหุ้นลงมากแล้วสะสมจะดีก่วา
กราฟ STPI ดีดตัวขึ้นผ่านแนวกรอบสามเหลี่ยม และเกิดสัญญาณซื้อในเครื่องมือ Stoch เป็นครั้งที่สองในรอบหลายเดือน และจะทำให้ราคาหุ้นยกฐานขึ้นต่อไป โดยมีต้านสำคัญที่ 10.80 บาท หากผ่านได้จะขึ้นแรงและไม่ลงอีกแล้ว 